A la recerca del maridatge perfecte\nAl Restaurant Solric, els dijous a la nit seran el moment per descobrir el món de l’enologia. A partir del 14 de març, dos dijous de cada mes oferirem als nostres clients l’oportunitat de descobrir els vins, caves o cerveses d’un celler, i els combinarem amb un menú degustació dissenyat per tal d’aconseguir la combinació perfecte entre gastronomia i beguda.\nEn aquest nou cicle, per tan sols 35 euros, els assistents a la sessió podran gaudir tant del complet menú degustació, format per cinc plats i postres, a més del maridatge proposat per a cadascuna de les propostes gastronòmiques. Cada nit, a més, anirà acompanyada d’una explicació sobre les característiques del celler participant, així com dels productes que es tastaran.\nLa recerca del maridatge perfecte començarà dijous 14 de març amb els vins del celler Herederos del Marqués de Riscal. La setmana següent (21 de març) serà el torn dels productes de la marca De Muller. A l’abril, tindrem l’oportunitat de tastar els vins de Perelada (4 d’abril) i Estones (11 d’abril). La Conreria d’Scala Dei (9 de maig) i Lacrima Baccus (23 maig) protagonitzaran les sessions del mes de maig, mentre que els caves i vins Freixenet acompanyaran els nostres plats la nit del 6 de juny. Cervezas Alhambra, el 20 de juny, tancarà aquest cicle.\nLes places per a participar en aquestes sessions de fusió de la gastronomia mediterrània del Solric amb les millors bodegues són limitades. Podeu fer la vostra reserva al 977 232 032 o a solric@restaurantsolric.com


Ambient enrarit a l'acte contra la inhabilitació de Quim Torra\nEscrit per Jordi de Arriba el 28 setembre 2020\nProp de 500 persones s’han concentrat aquest vespre a la plaça Sant Roc en rebuig a la inhabilitació de Quim Torra com a president de la Generalitat. L’acte s’ha dut a terme amb un ambient més enrarit que mai i entre nombrosos retrets als partits independentistes. Una vintena de persones han ocupat simbòlicament l’entrada a l’Ajuntament fins que poguessin fer entrega de les seves demandes a diputats independentistes però han aixecat l’ocupació fent entrega del text a dos regidors d’Esquerra i Junts entre mala maror per unes apel·lacions a abstenir-se a les eleccions.\nMig miler de persones s’han concentrat a la plaça Sant Roc contra la inhabilitació de Torra. Els convocaven Sabadell per la Independència, Òmnium Cultural i Sabadell per la República. Les intervencions s’han adreçat més als partits sobiranistes que mai apel·lant-los a “desobeïr” i lamentant, segons Teresa Mira (Òmnium) que la inhabilitació ha enganxat els partits independentistes amb “res a punt de nou. Prou de partidisme i de regat curt”, ha demanat dient que “els ciutadans paguem les seves baralles internes” mentre que “tot són baralles internes i els fets són insuficients”. Per part de SBDxI, la coordinadora Neus Alsina ha demanat “defensar el nostre president” lamentat que els partits “només acoten el cap”. Una representant del Consell per la República ha demanat als partits “respectar el mandat de l’1 d’octubre o que s’apartin”.\nUn moment de la concentració, aquest vespre. Autor: David B.\nArribats a aquest punt, una vintena de persones s’han assegut a les portes de l’Ajuntament. Corresponen al col·lectiu Sabadell Resisteix. L’exregidora d’Esquerra Montserrat Chacon ha llegit el seu comunicat, exigint la presència de diputats independentistes a Sabadell, i del delegat del Govern, el sabadellenc Juli Fernàndez, per entregar-los les reivindicacions. Fins que no ho fessin, no marxarien, han avisat.\nLlavors s’ha produït un cert desordre a l’acte, ja que s’han proferit alguns comentaris a favor de l’abstenció i s’ha col·locat una pancarta avisant que o es respectava el mandat de l’1-O o hi hauria abstenció. Això no ha agradat a bona part dels assistents: mentre molts han marxat, altres s’han encarat als concentrats i fins i tot un assistent a l’acte ha intentat trencar la pancarta estirant dels pals de fusta que l’aguantaven. Mentre que des de la porta de l’Ajuntament s’intentava argumentar que no demanen l’abstenció sinó que els partits respectin d’una vegada els seus compromisos o no quedarà més opció, la plaça s’ha anat buidant mica en mica.\nFinalment, després de 20 minuts d’ambient enrarit, s’ha aixecat l’ocupació, que s’ha presentat com “simbòlica”. Els membres del col·lectiu Sabadell Resisteix no han entregat el text a cap diputat. Ho han deixat estar després d’entregar el manifest a regidors a l’Ajuntament tant d’Esquerra Republicana com de Junts per Sabadell.\nCap a les 9 del vespre l’acte s’ha donat per finalitzat, no sense una petita enganxada dialèctica en una cantonada d’alguns assistents amb simpatitzants de Vox que seguien l’acte a certa distància. Mentrestant, els organitzadors entregaven mandarines i galetes als que s’han quedat fins al final.\nFoto portada: concentrats a la porta de l’Ajuntament. Autor: David B.


La primera, per la seva trajectòria dins el món de l’art i el segon, per la seva lluita i defensa de les llibertats\nL’Ajuntament de Felanitx va acordar en el transcurs de la plenària celebrada aquest dilluns, el nomenament de Maria Vich i Nadal filla predilecta de la Vila per la seva trajectòria dins el món de l’art i per ser ambaixadora del municipi mostrant Felanitx i Portocolom en les seves obres artístiques. També es va concedir la mateixa distinció a l’agermanat felanitxer i un dels caps de la revolta de les Germanies, Joanot Colom per la seva lluita i defensa de les llibertats. Un nomenament, el de Colom, que va comptar amb els vots favorables de tots els partits amb representació municipal, a excepció de VOX que es va abstenir.\nEl 5 de febrer de 2021 es va iniciar l’expedient per nomenar Maria Vich i Nadal Filla Predilecta de Felanitx, una iniciativa de la Fundació Barceló, l’Associació Cultural «Units com Brins», el Centre Cultural de Felanitx i a la qual li varen donar suport 47 persones, partits polítics i associacions com ‘Felanitx per la Igualtat’.\nMaria Vich i Nadal va néixer a Felanitx el 27 d’agost de 1931. La seva vida ha estat dedicada a l’art en una època on poques dones aconseguien fer-se un camí dins l’àmbit de la pintura. Va cursar els seus estudis a Palma i Barcelona. Va obtenir el reconeixement de diverses galeries de Mallorca. En el 1996 va cedir a la Fundació Barceló i perquè formassin part de la galeria patrimonial d’art 218 quadres que actualment juntament amb altres formen part de la galeria que hi ha a Felanitx. Vich ha estat ambaixadora de Felanitx, ja que, gran part de la seva obra paisatgística i costumista el tema principal ha estat Felanitx i Portocolom.\nEl 18 de febrer de 2021 es va aprovar la moció per a l’adhesió del municipi de Felanitx a la commemoració dels 500 anys de la Germania a Mallorca, on un dels acords va ser iniciar la tramitació per nomenar Joanot Colom Cifre fill il·lustre de Felanitx. Una iniciativa a la qual li varen donar suport tots els partits polítics del consistori, excepte VOX, i a la qual es varen adherir 17 persones i associacions, entre elles, en Biel Majoral, en Guillem Morro, en Bartomeu Mestre ‘Balutxo‘, l’Associació Cultural Setmanari Felanitx, la Comissió Germania 500 i l’Obra Cultural Balear, entre altres.\nJoanot Colom i Cifre, fou nét i fill de síndics de la Vila, barreter per compte propi a Ciutat des de l’any 1512, va esdevenir líder del seu gremi. Colom va ser cap de la revolta de les Germanies sent un dels set detinguts per Miguel de Gurrea que els revoltats alliberaren dia 7 de febrer de 1521, fet que marcà l’inici de la revolta agermanada, que finalitza el 7 de febrer de 1523. Felanitx va tenir un protagonisme destacat en les Germanies de Mallorca, l’origen felanitxer de Joanot Colom, Instador del Poble, un heroi que defensà els felanitxers i felanitxeres contra l’abús dels senyors, un líder que defensà la Justícia i lluità fins a la mort en defensa de les llibertats.\nNotícies relacionadesFelanitxfills predilectesJoanot ColomMaria Vich


Arxius de mundial - CV Ciclisme\nOrts, Rodríguez, Bonillo i Albert, quatre valencians al Mundial de ciclocròs de Suïssa\nGener 27, 2020 5:58 pm Gener 27, 2020\nSense comentaris a Orts, Rodríguez, Bonillo i Albert, quatre valencians al Mundial de ciclocròs de Suïssa\nLa selecció espanyola de ciclocròs viatja esta setmana fins a la ciutat suïssa de Dübendorf, on el pròxim cap de setmana (1 i 2 de febrer) es disputarà el Campionat…\nLa selecció espanyola de ciclocròs viatja esta setmana fins a la ciutat suïssa de Dübendorf, on el pròxim cap de setmana (1 i 2 de febrer) es disputarà el Campionat del Món de la disciplina, que comptarà amb la presència de 21 ciclistes nacionals.\nFelipe Orts tornarà a ser el referent de la delegació espanyola al Mundial. / Foto Elisa Haumesser\nPer a la cita, el seleccionador nacional, Pascual Momparler, ha convocat els ciclistes elit Felipe Orts, Kevin Suárez, Lucía González, Aida Nuño i Paula Díaz.\nEls sub23 que conformaran l’expedició nacional seran Iván Feijóo, Jofre Cullell, Carlos Canal, Xabier Murias, Sofia Rodríguez, Irene Trabazo, Paula Suárez i Sara Bonillo.\nFinalment, seran huit els ciclistes júnior que vestiran el mallot rojigualda a la cita més important de l’any: Igor Arrieta, Aitzol Sasieta, Alain Suárez, Sergio Diego Carrasco, Miguel Díaz, Lucía Gómez, Ainara Albert i Maria Parajón.\nLes valencianes Sara Bonillo i Ainara Albert, en la prova de la Copa del Món a Hoogerheide (Paissos Baixos) / Foto Elisa Haumesser\nUna il·lusionant expedició que intentarà lluitar en cada carrera sobre el qual es pressuposa enfangat circuit suís. “És un circuit nou i sembla que plourà tota esta setmana. Si hi ha molt de fang podem veure una carrera èpica, com no hem vist estos anys enrere: de molta bici a l’espatlla, de fer a peu moltes zones que a priori són d’anar en bicicleta … Anem a veure quan arribem allà el divendres què ens trobem“, comenta Pascual Momparler. “Per a nosaltres, com més sec i ràpid estiga el circuit, millor“, apuntilla el seleccionador.\nPel que fa al gran nombre de ciclistes seleccionats, que ve augmentant des de fa uns anys de forma exponencial, el seleccionador assegura que la Federació “un any més seguix apostant per la base. Veiem que la gent jove està amb ganes, els organitzadors estan fent força juntament amb la Federació, i cada vegada portem més gent al Mundial“.\nLa competició començarà dissabte a les 11:00 hores amb la cursa per a les fèmines júnior. A continuació (13.00 hores) es disputarà la cursa sub-23 masculina, mentre que a les 15:00 hores tindrà lloc la cita per a les dones elit.\nJa el diumenge, l’acció començarà a les 11:00 hores amb la disputa de la cursa junior masculina; tot seguit (13.00 h.) prendran el relleu les fèmines sub-23, deixant per al tancament de la competició la prova elit masculina.\nAdaptat Altres ciclismes\nEspanya convoca als valencians Ten i Eckhard per al Mundial de Ciclisme Adaptat en Pista a Canadà\nGener 24, 2020 3:31 pm Gener 24, 2020\nSense comentaris a Espanya convoca als valencians Ten i Eckhard per al Mundial de Ciclisme Adaptat en Pista a Canadà\nLa selecció espanyola de Ciclisme Adaptat en Pista viatja hui a la ciutat canadenca de Milton on, del 30 de gener al 2 de febrer, tindrà lloc el Mundial de…\nLa selecció espanyola de Ciclisme Adaptat en Pista viatja hui a la ciutat canadenca de Milton on, del 30 de gener al 2 de febrer, tindrà lloc el Mundial de la modalitat. El combinat nacional viatja amb la il·lusió de millorar les sis medalles obtingudes en 2019 i després d’haver dut a terme una satisfactòria preparació prèvia, disfrutant de fins a tres concentracions, l’última a Anadia (Portugal), on han estat concentrats des del 13 fins el 23 de gener.\nEl seleccionador nacional, Félix García Casas, ha convocat per a la cita mundialista als ciclistes valencians Ricardo Ten (MC1) i Maurice Eckhard (MC2), que estaran acompanyats per Eduardo Santes (MC3), Amador Granados (MC3), Óscar Figuera (MC4), Pablo Jaramillo ( MC5) i Alfonso Cabello (MC5).\nA més, Espanya competirà amb tres tàndems: Milton Ignacio Àvila i Joan Font, Adolfo Bellido i Noel Martín, i ‘Kuki’ López i Irene Méndez.\nFebrer 19, 2019 6:10 pm Febrer 19, 2019\nSense comentaris a Sebastián Mora i Alejandro Martínez, convocats per al Mundial de Polònia\nEls ciclistes de la Comunitat Valenciana Sebastián Mora i Alejandro Martínez han sigut triats per a formar part del grup que acudirà al Campionat Mundial de Pruszkow (Polònia) que arrancarà…\nEls ciclistes de la Comunitat Valenciana Sebastián Mora i Alejandro Martínez han sigut triats per a formar part del grup que acudirà al Campionat Mundial de Pruszkow (Polònia) que arrancarà el pròxim 27 de febrer.\nEn total seran nou els ciclistes convocat pel seleccionador Raúl Mena. Una llista composta per Tania Calvo, Hellena Casas, Juan Peralta, Pepe Moreno i Alejandro Martínez dins de l’equip de velocistes; mentres que els fondistes seran Albert Torres, Sebastián Mora i les germanes Usabiaga, Ana i Irene.\nLes principals opcions de medalla tornaran a estar concentrades en la parella Albert Torres i Sebastián Mora. El menorquí és un dels grans favorits a l’arcoíris en l’Omnium, així com en la Madison formant dupla amb el villarrealense, que també comptarà amb opcions en la prova de Puntuació. Per la seua banda, Ana Usabiaga es posarà el dorsal per a competir en l’Omnium i la seua germana Irene farà el propi en el Scratch i en la Puntuació.\nFelipe Orts signa un històric 12é lloc a Bogense i Sofía Rodríguez acaba 33a en el seu debut mundialista\nFebrer 4, 2019 11:46 am Febrer 4, 2019\nSense comentaris a Felipe Orts signa un històric 12é lloc a Bogense i Sofía Rodríguez acaba 33a en el seu debut mundialista\nEl Mundial de Ciclocròs de Bogense serà recordat pel segon de Mathieu Van der Poel, que acaba així la ratxa victoriosa de Wout Van Aert, però serà també recordat a…\nEl Mundial de Ciclocròs de Bogense serà recordat pel segon de Mathieu Van der Poel, que acaba així la ratxa victoriosa de Wout Van Aert, però serà també recordat a casa nostra per la fabulosa actuació d’un pletòric Felipe Orts, capaç de barallar-se amb els millors especialistes del món fins a falta de dos voltes per al final. L’alacantí, 12é a Dinamarca, continua millorant les seues prestacions any a any, demostrant tot el potencial que posseix.\nOrts arribava un any més a la cita mundialista com a gran estendard del combinat nacional. Amb només un Mundial absolut en el seu haver, el de Valkenburg 2018 en el qual va aconseguir un 20é lloc, el talentós ciclista es marcava com a objectiu per a esta edició millorar eixe resultat. El de la Vila Joiosa no només ha millorat el resultat, sinó que ha demostrat que pot estar lluitant amb els millors.\nEixia des de la segona fila de la graella, i aviat va mostrar el seu afany d’estar des del principi amb els millors; així es va forjar un grup que va rodar compacte durant les primeres voltes, amb el mallot rojigualda sent una excepció en un mantell d’equipacions belgues i holandeses. El grup va rodar junt fins quan, a mitjan cinquena volta, Mathieu Van der Poel va decidir iniciar la seua particular carrera en solitari. Wout Van Aert, el fins eixe dia campió, va ser l’únic decidit a seguir-lo. Ho va fer fins a cert punt; Van der Poel va accelerar en la setena volta i els seus rivals només el tornarien a veure a la meta.\nEl grup perseguidor de Van der Poel i Van Aert, en el qual viatjava Orts, va tornar a patir baixes en la volta 9, quan Toon Aerts va estimar que era el moment d’assaltar, almenys, la plata. El belga acabaria donant caça a Wout Van Aert i només una desafortunada caiguda en els metres finals decantaria la medalla de plata en favor del tres vegades campió mundial, amb Aerts havent-se de conformar amb el bronze.\nFelipe Orts va ser capaç de mantenir-se en el Top-10 fins a mitjans de la penúltima volta, quan va anar perdent de mica en mica ritme i posicions, encarant el gir final a la posició número 12; un lloc que seria el que s’emportaria finalment, entrant en meta en solitari a 1’59” de Van der Poel.\nTot just acabar, l’alacantí es referia al seu rendiment en la cita danesa: “He fet una bona cursa, crec que he rodat a un gran ritme fins a falta de dos voltes. Ho he intentat tot per estar en els 10 primers; he estat en el grup del 4 pràcticament tota la cursa, però a última hora les forces s’han ensorrat, he intentat seguir al grup de davant i m’ha passat factura. Al final el 12, m’he caigut del top10, però hem lluitat i més no es pot demanar“, esgrimia el de la Vila Joiosa orgullós.\nPer la seua banda, Ismael Esteban finalitzava 27é, rodant gran part de la cursa entre el lloc 25 i el 30. Javier Ruiz de Larrinaga, que s’acomiadava del ciclocròs professional, ho feia amb un 30é lloc.\nCarrera sub23 femenina\nLuisa Ibarrola, Paula Díaz, Irene Trabazo i la valenciana Sofia Rodríguez serien les ciclistes espanyoles que obririen la jornada dominical disputant la cursa de fèmines sub23. La d’Ontinyent, que acabava en el lloc 33 el seu primer Mundial de ciclocròs, assenyalava que ha estat una experiència molt bonica. “El circuit estava bastant enfangat, però hi havia zones en què es podia remar. Estic contenta“, deia Rodríguez.\nPer la seua banda, Ibarrola acabava al lloc 26, Irene Trabazo al 32 i Paula Díaz al lloc número 38.


Fer descansar la vista cada 20 minuts del treball amb pantalla digital - Regió7 :: El Diari de la Catalunya Central\nFer descansar la vista cada 20 minuts del treball amb pantalla digital\nLa regla principal, i la més important, per treballar amb pantalles i mantenir la bona salut de l'úll és la del 20-20-20. Cada 20 minuts de treball amb visió pròxima s'han de relaxar 20 segons els ulls mirant a 20 metres, el que equival a mirar un objecte per la finestra o dins la mateixa sala que estigui lluny. Utilitzar lubricants o llàgrimes naturals per humidificar l'ull Treballar amb llum natural sempre que sigui possible Mantenir la distància amb la pantalla digital No oblidar-se de parpellejar per no fixar la vista Activitats a l'aire lliure un cop finalitzat l'ús de la pantalla Dur a terme periòdicament revisions òptiques als infants\nFer descansar la vista cada 20 minuts del treball amb pantalla digital Regió7\nL'ús de les pantalles digitals disminueix la freqüència de parpelleig i això augmenta la sequedat ocular, la fatiga visual o la irritació als ulls. Per combatre aquesta sequedat ocular es poden utilitzar lubricants o llàgrimes naturals per humidificar l'ull.\nLa llum natural és un factor inhibidor de la miopia. Per aquest motiu, és bàsic aprofitar al màxim la llum natural a l'espai de treball i disminuir la llum artificial sempre que sigui possible. A la Xina, país en el qual hi ha un gran índex de miops, es treballa per instaurar escoles de vidre perquè els infants puguin estudiar amb llum natural.\nL'aparició de la miopia està relacionada amb l'excessiva proximitat amb la qual els infants miren les pantalles. Els professionals recomanen seguir la distància de Harmon, tenir els objectes pròxims a una distància que més o menys serien els braços semiflexionat, aproximadament 40 centímetres.\nLa disminució del parpelleig en utilitzar les pantalles és gairebé instintiva, però si parpellegem més sovint ajudarem a combatre la sequedat ocular irrigant correctament els teixits cornials.\nÉs important per a la salut visual sortir a realitzar activitats a l'aire lliure després de fixar la vista amb les pantalles durant molta estona. Fer esport o caminar a l'aire lliure pot prevenir l'aparició de la miopia.\nDes que neixen els pares poden portar els nens a l'oftalmòleg, però a partir dels 3 anys o 4 anys sí que és aconsellable fer una primera revisió, ja que hi ha graduacions que l'infant ignora. Els professionals recomanen revisar la vista cada any o any i mig, per fer-li un seguiment.


França en bicicleta. La Ruta dels Dos Mars (III): El Gironde Estuary - Viatjar és Descobrir\nDia 6 i 7 (matí): El Gironde Estuary en bicicleta\nLa silueta de Bordeus, elegantment alçada al costat del riu Garonne, m’indica el final de l’etapa del Canal de Garonne. Deixo enrere els senzills i captivadors paisatges del canal. On les infinites rengleres d’arbres, creaven una atmosfera màgica al voltant de l’aigua. Deixo enrere els pobles de l’interior de França, i em preparo per anar descobrint l’atmosfera marítima. Sento que tinc l’Oceà Atlàntic cada cop més a prop, ja que Bordeus també és l’inici de la darrera etapa de la Ruta dels Dos Mars: la ruta del Gironde Estuary, que avançant paral·lelament a l’estuari em portarà fins a l’oceà.\nPerò abans de posar-me a pedalar de nou, dedico unes hores a descobrir una de les ciutat més boniques de França: Bordeus.\nBordeus és una ciutat que convida a passejar. Sense rumb fix. Improvisant a cada cantonada. Fluint entre la multitud pels seus carrerons del centre històric. Passejant entre cases històriques i descobrint, de tant en tant, els monument més emblemàtics de la ciutat. Els edificis antics i l’arquitectura moderna fan que caminar per aquesta ciutat sigui especial. Per això, des del 2007 Bordeus és Patrimoni Mundial de la Humanitat per la UNESCO.\nUn cop creuat el Pont de Pedra, m’endinso pel Barri de Saint Pierre, el centre històric de la ciutat. Viatjo al passat mentre recorro pintorescos carrers com la Rue des Argentiers – el carrer dels orfebres- o la Rue des Bahutiers – el carrer dels comerciants de baüls. I quedo meravellat mentre contemplo la torre La Flèche Saint-Michel i l’enorme catedral de San Andrés.\nDesprés de tantes voltes pels carrerons de la ciutat, torno cap al riu Garonne per orientar-me de nou. De camí, passo per la Porta Cailhau, construïda al 1494 i que formava part de les muralles de la ciutat.\nI no puc acabar la visita pel centre de Bordeus sense trepitjar la famosa Place de la Bourse, l’emblema de la ciutat. Aquesta extensa plaça, construïda durant el segle XVIII, té una màgia especial al contemplar-la des de Le Miroir d’Eau, el mirall d’aigua més gran del món. L’aigua, la boira i els reflexes aporten uns contrastos sorprenents i molt fotogènics a la famosa plaça. Regalant una preciosa estampa final de la ciutat.\nLa ruta del Gironde Estuary en bicicleta: de Bordeus a Blaye\nBordeus és captivador. Em quedaria alguna hora més voltant per la ciutat. Però encara haig de pedalar més de cent kilòmetres per arribar al càmping… Així que passades les 11:15, em poso a pedalar de nou. I ho faig amb una mica de pressa. Em proposo recórrer els 46 kilòmetres que em separen de Lamarque amb menys de tres hores, ja que per creuar el Gironde Estuary vull agafar el ferri de les 14:15. Tot un repte per mi i la meva bici.\nRecorro el trajecte entre Bordeus i Lamarque gairebé sense aturar-me. En part perquè tinc pressa, però també perquè el camí no té un encant especial. Bàsicament avanço per carreteres secundàries i per petites urbanitzacions. Res a veure amb els encantadors paisatges que he anat recorrent. De fet, el camí que segueixo és un itinerari provisional de la ruta del Gironde Estuary, que té com a únic objectiu unir l’estuari amb la ciutat de Bordeus. És el tram ideal per avançar ràpid, tot i la calor sufocant, per poder anar amb més tranquil·litat quan els paisatges em convidin a aturar-me.\nArribo a Lamarque amb el temps just per agafar el ferri cap a Blaye, a l’altra banda del Gironde Estuary. Amb només quinze minuts de trajecte ja sóc a l’altra banda, preparat per seguir avançant.\nLa ruta del Gironde Estuary en bicicleta: de Blaye a Vitrezay\nEl bonic poble de Blaye, amb el seva ciutadella declarada Patrimoni de la Humanitat per l’UNESCO, em donen la benvinguda a l’altra banda de l’estuari. Contemplo la fortalesa des de l’exterior i volto per aquest petit poble, però tampoc m’entretinc massa, ja que encara haig de fer una bona tirada…\nDe nou, els carrils bici i les carreteres secundàries avancen per l’interior, així que abandono l’ambient marítim que es respira al costat de l’estuari. La ruta és molt tranquil·la i senzilla en general, menys quan apareix el temut vent. Durant els últims 10 kilòmetres fins a Vitrezay, bufa un vent de cara que m’obliga a pedalar amb el doble de força. Em canso encara més. Però aquest vent, típic de les zones marítimes, em recorda que cada cop sóc més a prop de les platges atlàntiques.\nArribo a Vitrezay acalorat, amb poca aigua i moltes ganes de descansar. Però descobreixo que, de fet, Vitrezay no és pas un poble. És només un port i una reserva natural. Un petit oasis de naturalesa. M’encanta. Respiro l’olor a salt per primer cop des de que vaig abandonar el Mar Mediterrani. Veig per primera vegada les carrelets, unes petites cases de fusta que es troben a la vora del mar i que són utilitzades per pescar a través d’una xarxa que penja d’una politja i que baixa fins al mar. I m’adono que ja no em queda bateria al mòbil. Així que els últims 20 kilòmetres fins al càmping de Mortagne Sur-Gironde els faré sense la seguretat que dóna el GPS.\nLa ruta del Gironde Estuary en bicicleta: de Vitrezay a Mortagne Sur-Gironde\nAbandono Vitrezay recorrent la Pôle-Naturale de Vitrezay, una de les reserves naturals del Gironde Estuary. La calma ho inunda tot. Només sento el vent, que continua bufant, i els crits dels ocells, que abunden en la reserva. Avanço paral·lel a l’ample riu, on hi ha infinites rengleres de carrelets, i em deixo portar per la senzillesa del paisatge.\nMés endavant, el camí torna a allunyar-se de l’estuari i s’endinsa cap a l’interior. De nou, torno a trobar-me envoltat de camps de conreu. Completament sol. I sense bateria al mòbil. Només espero estar avançant en la direcció correcta…\nDe tant en tant, algunes indicacions m’indiquen que segueixo en el bon camí, cap a Mortagne Sur-Gironde. Però també hi ha moments de confusió. Quan ja no em queda massa per arribar, seguint les indicacions de la ruta ciclista, em planto al mig d’un poble minúscul. No hi ha ningú. I el camí no sembla que continuï. Decideixo fer marxa enrere, tornar al camí principal a veure què passa. Les cames, després d’uns 115 kilòmetres ja em comencem a fer figa, i ja no tinc clar a on acabaré dormint avui…\nPerò just quan recupero de nou el camí principal, trobo la meva salvació: la dona de la bicicleta. Una dona gran que, quan li pregunto com arribar a Mortagne Sur-Gironde, em convida amablement a seguir-la. Ella també es dirigeix cap al poble i decideix acompanyar-me fins al càmping. S’adapta al meu patètic ritme i intenta mantenir una conversa amb mi, que no tinc ni idea de francès. Entenc ben poc del que em diu i, quan haig de contestar-li, no sé ni per on començar. Però la seva hospitalitat i amabilitat, el seu somriure, els capto a la perfecció. Aquests deu kilòmetres que comparteixo amb ella m’omplen d’energia. I quan finalment després d’un dia tant llarg, m’indica l’entrada del càmping només sento gratitud cap a ella. Per haver decidit esperar-me, per haver-se adaptat a mi, i per haver-me mostrat, segurament sense voler-ho, una nova màgia de viatjar en bicicleta.\nLa ruta del Gironde Estuary en bicicleta: de Mortagne Sur-Gironde a Royan\nInicio el setè dia del viatge conscient que ha arribat el moment. El primer gran moment de la meva ruta ciclista per França. El moment de tocar l’aigua de l’Oceà Atlàntic. I de contemplar les seves impressionants marees.\nDesprés d’una setmana d’haver abandonat el Mar Mediterrani, em queden menys de quaranta kilòmetres per finalitzar la Ruta dels Dos Mars. Surto des de Mortagne Sur-Gironde desitjant arribar a la costa, però abans haig de superar algunes pujades… Avançant per carreteres solitàries. Envoltat d’un paisatge rural minimalista. I contemplant a l’horitzó les aigües, cada cop més blaves, del Gironde Estuary. Junts avançant cap a la costa atlàntica.\nPoc a poc, m’apropo més al litoral. I, com no podria haver estat d’una altra manera, recorro els últims kilòmetres pel costat de l’estuari. En un entorn cada cop més marítim. M’impressiona la bellesa d’aquest carril bici. Sentir el mar, després de tant imaginar-lo, segurament hi contribueix. Cada cop ho trobo tot més màgic.\nPasso pel costat de platges situades a la desembocadura del Gironde Estuary i, finalment, després d’una suau baixada arribo a la immensa platja de Royan. Sota un sol magnífic, la seva sorra i agua llueixen resplendents. I ho contemplo meravellat. Per tot el que significa.\nÉs moment de parar-me a descansar. D’assaborir la meva primera victòria. I d’escoltar, per fi, com sona l’oceà atlàntic…\n(Aquest post correspon al dia 6 i a la meitat del dia 7 del meu viatge a França en bicicleta)\nPost AnteriorMuntanyes de llibertat: Del Refugi de Certascan a Aulus-les-Bains\nSegüent PostPassejant per Split, la ciutat-palau de Croàcia\nNoemí 6 gen. 2017 Respon\nCom sempre, llegir les teves entrades és viatjar….


despropòsit - Daniel García Peris - Blog\nArxiu d'etiquetes 'despropòsit'\nEl Mosquit Tigre i el Parc Central de Gelida\nPublicat a Actualitat, Catalunya, Gelida, Penedès el 8 nov. 2008\nSembla que finalment ha arribat el fred i podem dir adéu al mosquit tigre fins a la primavera. Com és habitual la campanya de prevenció des de la administració ha consistit a responsabilitzar els ciutadans de la seva expansió, a l’estil de l’estalvi d’aigua, quan són les administracions els majors consumidors i malbaratadors. Ens faciliten […]\nEl Funicular de Gelida grafitejat\nPublicat a Actualitat, Gelida, Turisme el 3 ag. 2008\nEl vaig veure fa uns dies i no m’ho podia creure. He hagut de fotografiar-ho per acabar de fer-me a l’idea. El Funi de Gelida grafitejat per tots dos laterals! Després de 6 mesos sense Funi, sembla que l’avaria finalment ha estat reparada. Hi ha un rètol a l’estació dient que el 6 d’agost a […]\nDaniel García Peris – Blog © 2021 Drets reservats.


Vols saber com s’aplica un producte?\nConsulta la revista Piscimar Neda 2020 i descobreix les novetats, promocions i tota la informació útil per resoldre els problemes més comuns de la vostra piscina.\nSolució a problemes habituals: Algues verdes, Algues negres o marrons, Algues grogues, Algues roses, Irritació de pell i ulls, Aigua tèrbola, Línia de flotació bruta, Incrustacions calcàries, Taques a la superfície, Pèrdua d’aigua, Insectes superficials, Vespes, Pol·len, Fang, Bronzejadors ….\nRecuperació ràpida d'una aigua verda, eliminació de les algues i bacteris en aproximadament 5 hores i posteriorment clarificació d'aquesta en altres 7 hores aproximadament. Tractament compatible amb totes les superfícies, tractaments de desinfecció i tipus de filtracions a excepció de les fibres filtrants. Cada Kit és per al tractament de màxim 50 m³.\nElimina les taques sobre tota classe de superfícies (Polièster, Liner i Gresite) i el color de l'aigua. Es pot utilitzar en tota classe superfícies, mitjans filtrants habituals i amb qualsevol sistema de desinfecció. Inclou manual d'ús multilingüe per a realitzar el tractament. Amb cada kit es pot tractar un volum màxim de 65 m3.\nRegals i Promocions tota la temporada.